cyanic-selkie/wikianc huggingface dataset:
Άτκα
Το Άτκα (αγγλικά: Atka Island) είναι νησί των ΗΠΑ στο αρχιπέλαγος των Αλεούτιων νήσων και ειδικότερα το τέταρτο μεγαλύτερο του αρχιπελάγους μετά το Ούνιμακ, το Ουναλάσκα και το Ούμνακ. Επίσης είναι το εικοστό δεύτερο μεγαλύτερο νησί, σε έκταση, των ΗΠΑ και το μεγαλύτερο των νήσων Αντρέανοφ. Έχει έκταση 1.048,8 τετρ. χλμ. και μεγαλύτερος οικισμός του νησιού είναι το Άτκα με 61 κατοίκους το 2010.
Εξωτερικοί σύνδεσμοι
Κατηγορία:Νησιά της Αλάσκας Κατηγορία:Αλεούτιες Νήσοι
Δήμος Ληξουρίου
μικρογραφία|[[Ληξούρι]] μικρογραφία|[[Ληξούρι]] μικρογραφία|[[Ληξούρι]] Ο Δήμος Ληξουρίου είναι Δήμος της Περιφέρειας Ιονίων Νήσων, ο οποίος επανασυστάθηκε το 2019, από τη διάσπαση του Δήμου Κεφαλονιάς και λειτουργεί από 01-09-2019, με έδρα το Ληξούρι.
Χάρτης
<mapframe latitude="38.281313" longitude="20.992126" zoom="10" width="1000" height="425" align="center" /> Κατηγορία:Δήμοι του νομού Κεφαλληνίας *
Mozilla Firefox
Ο Mozilla Firefox (ή απλά Firefox) είναι μη κερδοσκοπικό πρόγραμμα περιήγησης, ελεύθερο και ανοικτού κώδικα του παγκόσμιου ιστού. Προήλθε από το Application Suite της Mozilla και η ανάπτυξή του εξακολουθεί να γίνεται κατά μεγάλο ποσοστό από το Ίδρυμα Mozilla, ενώ συνεισφέρουν και μεμονωμένοι χρήστες σε μικρότερο βαθμό.
Στις λειτουργίες του Firefox περιλαμβάνονται ταχύτερη περιήγηση, προσθήκη επεκτάσεων, λιγότερη χρήση μνήμης σε σχέση με το Chrome, πιο ισχυρή ιδιωτική περιήγηση, φραγή διαφημιστικών ιχνηλατών, διαχείριση κωδικών πρόσβασης, προσαρμογή του προγράμματος περιήγησης, συγχρονισμός μεταξύ συσκευών, καλύτεροι σελιδοδείκτες, αποκλεισμός fingerprinting, μετάφραση ιστού και λειτουργία «εικόνας εντός εικόνας» (picture in picture). Περαιτέρω λειτουργίες ενεργοποιούνται μέσω πρόσθετων που αναπτύχθηκαν από τρίτους, αλλά και από την ίδια την Mozilla. Τα πιο δημοφιλή από τα πρόσθετα είναι το uBlock Origin που κάνει φραγή διαφημίσεων, το Privacy Badger, το HTTPS Everywhere , το Facebook Container και το NoScript που απενεργοποιεί τα σενάρια JavaScript.
Για την απεικόνιση των ιστοσελίδων, ο Firefox χρησιμοποιεί την μηχανή διάταξης Gecko, η οποία εφαρμόζει τα περισσότερα από τα σημερινά πρότυπα του Παγκόσμιου Ιστού αλλά και επιπλέον πρότυπα που θα ισχύουν στο μέλλον.
Ο Firefox είναι διαθέσιμος στα λειτουργικά συστήματα Windows, macOS και Linux, ενώ παράλληλα είναι και σε έξυπνα τηλέφωνα με Android και iOS.
Ιστορικό
μικρογραφία|225x225εσ|Η έκδοση 3.5 του Firefox σε [[Ubuntu.]] μικρογραφία|225x225εσ|Η έκδοση 20 του Firefox στα [[Windows 8.]] μικρογραφία|224x224εσ|Ιδιωτικό παράθυρο του Firefox 113.0.2 στα [[Windows 11.]] Ο Ντέιβ Χάιατ (αγγλικά: Dave Hyatt) και ο Μπλέικ Ρος (αγγλικά: Blake Ross) άρχισαν να αναπτύσσουν τον Firefox ως έναν πειραματικό κλάδο του Mozilla Project. Θεώρησαν ότι οι εμπορικές απαιτήσεις των χορηγών του Netscape και τα χαρακτηριστικά του, που απευθύνονταν κυρίως σε προγραμματιστές, θα έθεταν σε αμφισβήτηση την χρησιμότητα του φυλλομετρητή της Mozilla. Προσφέροντας μια εναλλακτική πρόταση στο απαιτητικό σε πόρους Mozilla Suite, ανέπτυξαν παράλληλα έναν ελαφρύ, γρήγορο και εύκολα επεκτάσιμο φυλλομετρητή, με τον οποίο ήλπιζαν ότι θα αλλάξουν τον κύριο αναπτυξιακό προσανατολισμό του Ιδρύματος Mozilla. Στις 3 Απριλίου 2003, τo Ίδρυμα Mozilla ανακοίνωσε αλλαγή πλεύσης και από το Mozilla Suite, έστρεψαν την προσοχή τους στον Firefox και το Thunderbird.
Ο Firefox είχε αρκετές διαφορετικές ονομασίες κατά τα πρώιμα στάδια της ανάπτυξής του. Αρχικά ονομαζόταν Phoenix αλλά μετονομάστηκε επειδή η λέξη αυτή ήταν δεσμευμένο εμπορικό σήμα (trademark) της Phoenix Technologies. Η νέα ονομασία, Firebird, προκάλεσε νέες έντονες αντιδράσεις από την κοινότητα ανάπτυξης ελεύθερων βάσεων δεδομένων με το ίδιο όνομα. Η Mozilla δήλωσε πως θα αναφερόταν στον φυλλομετρητή της πάντα ως Mozilla Firebird ώστε να μην συγχέεται με τις βάσεις δεδομένων. Οι συνεχόμενες πιέσεις όμως από την πλευρά της κοινότητας ανάπτυξης των βάσεων δεδομένων οδήγησαν σε άλλη μια αλλαγή ονομασίας. Στις 9 Φεβρουαρίου 2004, ανακοινώθηκε το όνομα που έχει ακόμη σήμερα, Mozilla Firefox ή απλά Firefox όπως συχνά αναφέρεται. Αναφορά στον Firefox γίνεται και με την σύντμηση FF, αν και η Mozilla προτιμά την σύντμηση Fx ή fx.
Το αναπτυξιακό σχέδιο του Firefox είχε πολλές εκδόσεις πριν την έκδοση 1.0 που κυκλοφόρησε στις 9 Νοεμβρίου 2004. Μετά την βελτίωση μιας αλληλουχίας στοιχείων σταθερότητας και ασφάλειας, η Mozilla κυκλοφόρησε, στις 29 Νοεμβρίου 2005, την πρώτη σημαντική αναβάθμιση, τον Firefox 1.5. Στις 24 Οκτωβρίου 2006, η Mozilla κυκλοφόρησε τον Firefox 2. Αυτή η έκδοση περιείχε αναβαθμίσεις για το «σερφάρισμα» με καρτέλες, την διαχείριση επεκτάσεων, το γραφικό περιβάλλον, την λειτουργία εύρεσης και αναζήτησης και την λειτουργία αναβάθμισης του λογισμικού. Επιπλέον, προστέθηκαν ένα νέο εργαλείο για επαναφορά συνεδριών, ορθογραφικός έλεγχος και ένα αντι-phishing χαρακτηριστικό που δημιουργήθηκε από την Google ως επέκταση, και αργότερα ενσωματώθηκε στο πρόγραμμα. Τον Δεκέμβριο του 2007, τέθηκε σε λειτουργία το Firefox Live Chat που δίνει την δυνατότητα σε χρήστες να θέτουν ερωτήματα υποστήριξης σε εθελοντές. Λειτουργεί σε πραγματικό χρόνο καθορισμένες ώρες καθημερινά, ενώ υπάρχει και η πιθανότητα βοήθειας και πέραν αυτών.
Λειτουργίες
μικρογραφία|Ο Firefox 68.0 για Android (Αγγλικά) Οι δυνατότητες που προσφέρει ο Firefox περιλαμβάνουν περιήγηση με καρτέλες, ορθογραφικό έλεγχο, εύρεση, ενεργούς σελιδοδείκτες, ενσωματωμένο διαχειριστή μεταφορτώσεων, ιδιωτική περιήγηση, εντοπισμό της τρέχουσας θέσης του χρήστη (geolocation) και ενσωματωμένο πεδίο αναζήτησης με δυνατότητα επιλογής μηχανής αναζήτησης. αριστερά|μικρογραφία|"Get The Add-On" Ο Firefox παρέχει σε προγραμματιστές ιστού τη δυνατότητα χρήσης ενσωματωμένων εργαλείων, όπως το τερματικό Error και το DOM Inspector, αλλά και επεκτάσεων όπως το Firebug. Η Mozilla διατηρεί μια βιβλιοθήκη πρόσθετων και επεκτάσεων στην ιστοσελίδα addons.mozilla.org που αριθμούσε σχεδόν 6000 πρόσθετα τον Σεπτέμβρη του 2008.
Το Firefox Hello ήταν μια εφαρμογή του WebRTC, το οποίο προστέθηκε τον Οκτώβριο του 2014. Επιτρέπει στους χρήστες του Firefox και άλλα συμβατά συστήματα για να έχουν μια κλήση βίντεο, με το επιπλέον χαρακτηριστικό της οθόνης και την κοινή χρήση αρχείων με την αποστολή ενός συνδέσμου μεταξύ τους. Το Firefox Hello σχεδιάστηκε να αφαιρεθεί τον Σεπτέμβριο του 2016.
Πρότυπα
Ο Mozilla Firefox υλοποιεί και πολλά πρότυπα του διαδικτύου, όπως τα HTML, XML, XHTML, MathML, SVG 1.1 (μερικώς), CSS (με επεκτάσεις ), ECMAScript (JavaScript), DOM, XSLT, XPath, και (κινούμενες) διαφανείς εικόνες PNG. Ο Firefox υλοποιεί επίσης πρότυπα που έχουν δημιουργηθεί από την ομάδα WHATWG (Web Hypertext Application Technology Working Group) όπως η αποθήκευση client-side, και αντικείμενα canvas. Ο Firefox υλοποιεί όμως και ένα κλειστό πρότυπο για να επικοινωνεί με την Google και να ανταλλάσσει δεδομένα προς αποφυγή ηλεκτρονικού ψαρέματος των χρηστών. Η λειτουργία αυτή ονομάζεται "ασφαλής περιήγηση" και δεν είναι ανοικτό πρότυπο.
Ασφάλεια
Γίνεται χρήση του μοντέλου ασφάλειας sandbox, και δεν επιτρέπεται η πρόσβαση σε δεδομένα σελίδων από άλλες σελίδες που έχουν κοινή πολιτική ασφάλειας. Χρησιμοποιείται κωδικοποίηση SSL/TLS για προστασία της επικοινωνίας με διακομιστές που απαιτούν ισχυρή κρυπτογράφηση κατά την χρήση του πρωτοκόλλου HTTPS.
Το Ίδρυμα Mozilla προσφέρει κίνητρα σε αναλυτές για να ανακαλύψουν κενά ασφαλείας στον Firefox. Η επίσημη διαδικασία χειρισμού κενών ασφαλείας δεν επιτρέπει την πρόωρη δημοσίευση του προβλήματος ώστε να μην το εκμεταλλευτεί κάποιος.
Άδεια χρήσης
Ο Firefox είναι ελεύθερο και ανοικτού κώδικα λογισμικό, και διανέμεται υπό την τριπλή άδεια Mozilla Public License (MPL), GNU General Public License (GPL) και GNU Lesser General Public License (LGPL). Οι άδειες αυτές, επιτρέπουν στον οποιοδήποτε να προβάλει, να τροποποιήσει και να αναδιανείμει τον πηγαίο κώδικα. Αρκετές εφαρμογές που κυκλοφορούν έχουν βασιστεί στον κώδικα του Firefox, όπως για παράδειγμα, ο Netscape, ο Flock, ο Miro και το Songbird που χρησιμοποιούν τμήμα του κώδικά του.
Προώθηση
αριστερά|μικρογραφία|«Παρακαλώ υιοθετήστε τον Firefox» (2005) Η γρήγορη υιοθέτηση του Firefox κατέγραψε 100 εκατομμύρια μεταφορτώσεις τον πρώτο χρόνο διάθεσης του, οφείλεται σε μια σειρά επιθετικών εκστρατειών εμπορικής προώθησης που ξεκίνησαν το 2004 με τις επονομαζόμενες, από τον Blake Ross και τον Asa Dotzler, "εβδομάδες μάρκετινγκ".
Η εκστρατεία "Παγκόσμια Ημέρα του Firefox" ξεκίνησε στις 15 Ιουλίου 2006, την τρίτη επέτειο της ίδρυσης του ιδρύματος Mozilla, και διήρκεσε μέχρι τις 15 Σεπτεμβρίου 2006. Οι συμμετέχοντες, υπέβαλαν το όνομά τους και το όνομα ενός φίλου τους στην ιστοσελίδα για να λάβουν υποψηφιότητα προβολής του ονόματός τους στον "Τοίχο Φίλων του Firefox", έναν ψηφιακό τοίχο που θα εμφανιζόταν στα κεντρικά γραφεία του ιδρύματος Mozilla.
Στις 21 Φεβρουαρίου 2008, για να γιορτάσει τις 500 εκατομμύρια μεταφορτώσεις του Firefox που είχαν γίνει μέχρι τότε, η κοινότητα του Firefox έκανε δωρεά 500 εκατομμύρια κόκκους ρυζιού για την καταπολέμηση της παγκόσμιας πείνας.
Μερίδιο αγοράς
Όπως επεσήμανε ένα άρθρο μετά την κυκλοφορία του Firefox 2.0 τον Οκτώβριο του 2006, "Ο ΙΕ6 έχει την μερίδα του λέοντος στην χρήση φυλλομετρητών με ποσοστό 77,22%. Ο ΙΕ7 σκαρφάλωσε στο 3,18%, ενώ ο Firefox 2.0 είναι μόλις στο 0,69%".
Ένα άρθρο στην Softpedia όμως, επεσήμανε τον Ιούλιο του 2007 πως "Ο Firefox 2.0 αυξάνει διαρκώς το μερίδιο αγοράς του σε αντίθεση με τον Internet Explorer. Από 0,69% τον Οκτώβριο του 2006, ο Firefox 2.0 λογίζεται πλέον στο 11,07% της αγοράς. Η Mozilla θυσίασε ακόμη και την έκδοση 1.5 ώστε να επωφεληθεί ο Firefox 2.0. Με την διακοπή της υποστήριξης στα τέλη Ιουνίου, η έκδοση 1.5 έπεσε στο 2,85%." αριστερά|μικρογραφία|Ποσοστά χρήσης του Firefox στην Ευρώπη (2010) Οι μεταφορτώσεις άρχισαν να αυξάνονται από την κυκλοφορία του Firefox 1.0 τον Νοέμβριο του 2004, και στις 21 Φεβρουαρίου 2008, ο Firefox έφτασε τις 500 εκατομμύρια μεταφορτώσεις. Αυτός ο αριθμός δεν περιλαμβάνει μεταφορτώσεις από την λειτουργία αναβάθμισης ή από ιστοσελίδες τρίτων. Δεν αντιπροσωπεύει τον αριθμό χρηστών της εφαρμογής, καθώς μια μεταφόρτωση του αρχείου εγκατάστασης μπορεί να χρησιμοποιηθεί σε πολλά μηχανήματα, ένας χρήστης μπορεί να κατεβάσει το αρχείο πολλές φορές, ή μπορεί να το προμηθευτεί από τρίτους. Σύμφωνα με τον γενικό διευθυντή της Mozilla, John Lilly, περίπου 140 εκατομμύρια χρήστες χρησιμοποιούσαν τον Firefox μέχρι τον Φεβρουάριο του 2008.
Το ποσοστό του Firefox στην Ευρώπη, σύμφωνα με έρευνα της Γαλλικής εταιρίας XiTi κυμαινόταν γύρω στο 28% για τον Δεκέμβριο του 2007. Το ποσοστό χρήσης του Firefox στην Ελλάδα βρισκόταν στο 35,2%, ενώ μέγιστο ποσοστό χρήσης ήταν αυτό της Φινλανδίας, 45,4%, και ελάχιστο αυτό της Ουκρανίας, 16,6%. Η ίδια έρευνα αναφέρει πως το παγκόσμιο ποσοστό του Firefox για το 2007 ήταν 28.8%.
Ο Firefox κατείχε το 25% της καταγεγραμμένης χρήσης φυλλομετρητών ιστού για τον Νοέμβριο του 2009, κατατάσσοντας τον στην δεύτερη θέση των πιο δημοφιλών φυλλομετρητών παγκοσμίως, μετά τον Internet Explorer.
Το 2010 ο Firefox έφτασε στο μεγαλύτερο ποσοστό μερίδιου αγοράς με 46,4%, όμως από τότε συνεχώς μειώνεται με τον καιρό αυτό το ποσοστό.
Τον Απρίλιο του 2021, σε παγκόσμια κλίμακα, ο Firefox βρισκόταν στην τρίτη θέση με 7,36% ως ο πιο δημοφιλής περιηγητής ιστού μετά τον Google Chrome και τον Microsoft Edge με 207 εκατομμύρια ενεργούς χρήστες.
Εξωτερικοί σύνδεσμοι
Κατηγορία:Φυλλομετρητές Κατηγορία:Ελεύθερο λογισμικό Κατηγορία:Λογισμικό ανοικτού κώδικα Κατηγορία:Ιστορία του Διαδικτύου  Κατηγορία:Ιδιωτικότητα στο Διαδίκτυο
Αστυγίτης
Στην ελληνική μυθολογία ο Αστυγίτης ήταν Φθιωτός, γιος του Αργαίου και αδελφός της Ασπαλίδας. Ο Αστυγίτης κατόρθωσε με την πονηριά του να διώξει από την εξουσία τον τύραννο Τάρταρο για να τον εκδικηθεί επειδή ατίμασε την αδελφή του, η οποία ύστερα από αυτό απαγχονίστηκε.
Πηγές
Αστυγιτη Αστυγιτη
26η Ένοπλη Μεραρχία Γρεναδιέρων των SS (2η Ουγγρική)
Η 26η Ένοπλη Μεραρχία Γρεναδιέρων των SS απετέλεσε μία εκ των τριών ουγγρικών μεραρχιών των Waffen-SS που συγκροτήθηκαν κατά τον Β' Παγκόσμιο Πόλεμο. Η συγκεκριμένη μεραρχία δεν είχε εκτεταμένη πολεμική δράση, καθώς διαμορφώθηκε πολύ αργά στον πόλεμο.
Υπόβαθρο
Το καλοκαίρι του 1944 οι Σοβιετικοί εξαπέλυσαν μία αποφασιστική επίθεση (Επιχείρηση Μπαγκρατιόν) απωθώντας τους Γερμανούς στην Πολωνία. Οι επιθέσεις συνεχίστηκαν μετά από μία μικρή παύση και οι Σοβιετικοί απειλούσαν τη Ρουμανία και την Ουγγαρία. Κάτω από αυτή την πίεση, ο Reichsführer των SS Χάινριχ Χίμλερ αποφάσισε τη δημιουργία νέων μεραρχιών από συμμάχους-μαριονέτες της ναζιστικής Γερμανίας, όπως η Ουγγαρία. Στο πλαίσιο αυτό δημιουργήθηκαν κατά τα τέλη του 1944 τρεις νέες «μεραρχίες» (στην πραγματικότητα μειωμένης σύνθεσης): η 25η Ένοπλη Μεραρχία Γρεναδιέρων των SS Hunyadi (1η Ουγγρική), η 26η Ένοπλη Μεραρχία Γρεναδιέρων των SS (2η Ουγγρική) και, πιθανώς, η 33η Ένοπλη Μεραρχία Ιππικού των SS (3η Ουγγρική).
Δημιουργία, δράση
Η μεραρχία συστάθηκε στη Γερμανία περί το Σεπτέμβριο του 1944 και αποτελείτο από ένα συνονθύλευμα Ούγγρων Volksdeutsche (Γερμανών ομοεθνών), καθώς και Ρουμάνων στρατιωτών, των οποίων η χώρα είχε αλλάξει στρατόπεδο τον Αύγουστο, και σίγουρα δε θα τύγχαναν καλής υποδοχής στη χώρα τους. Τον πυρήνα τις μεραρχίας απετέλεσαν παλαιότεροι σχηματισμοί, όπως η 49η Ταξιαρχία Γρεναδιέρων Πάντσερ (49. SS-Panzergrenadier Brigade) και η Ταξιαρχία Πάντσερ Γκρος (Panzer Brigade Groß), η οποία είχε διαλυθεί το Νοέμβριο του 1944.
Στα τέλη του 1944 (27 Δεκεμβρίου) βρισκόταν στη Σιλεσία για εκπαίδευση. Την ίδια χρονική περίοδο, ο Κόκκινος Στρατός επιτίθετο στην περιοχή. Έτσι, η 26η Ένοπλη Μεραρχία Γρεναδιέρων των SS μαζί με την 25η, οι οποίες αποτελούσαν το «XVII Ένοπλο Σώμα Στρατού (ουγγρικό)» (XVII Waffen Armeekorps (hungarisches)), αναγκάστηκαν να υποχωρήσουν στα δυτικά, προς την Αυστρία, εκτός από ένα ετοιμοπόλεμο συγκρότημα μάχης που στάλθηκε στο Μπρνο της Τσεχοσλοβακίας.
Ο Μάιος του 1945 τη βρήκε στη βορειοδυτική Αυστρία, όπου και ό,τι είχε απομείνει από αυτή παραδόθηκε στις αμερικανικές δυνάμεις, στο Φράκενμπουργκ αμ Χάουζρουκ στο Άτερζεε, στις 3-5 Μαΐου 1945. Η Γερμανία παραδόθηκε επίσημα μερικές ημέρες μετά, στις 8 Μαΐου 1945. Σύμφωνα με κάποιες πηγές, η συγκεκριμένη μεραρχία έφερε τιμητικά τον τίτλο «Hungaria» (Ουγγαρία), ενώ άλλες υποστηρίζουν πως είχε τον τίτλο «Gömbös» από το επώνυμο του φιλογερμανού Ούγγρου ηγέτη Γκιούλα Γκέμπες (Gyula Gömbös, 1886-1936).
Σημειώσεις
Ο βαθμός αυτός δεν έχει αντίστοιχο στα ελληνικά. Βρίσκεται μεταξύ συνταγματάρχη και ταξιάρχου.
Πηγές
Κατηγορία:Μεραρχίες των Waffen-SS
11 Σεπτεμβρίου
10 Σεπτεμβρίου | 11 Σεπτεμβρίου | 12 Σεπτεμβρίου
Νόσος Νάξος
Η νόσος Νάξος (Naxos disease) είναι κληρονομική μυοκαρδιοπάθεια που ενδημεί στην περιοχή της Μεσογείου και αποτελεί σημαντική αιτία αιφνίδιου θανάτου νέων ανθρώπων (συχνά, αθλητών).
11 Σεπτεμβρίου
Η 11η Σεπτεμβρίου είναι η 254η ημέρα του έτους κατά το Γρηγοριανό ημερολόγιο (255η σε δίσεκτα έτη). Υπολείπονται 111 ημέρες.
Ορθόδοξη Εκκλησία
Κατηγορία:Ημέρες του έτους
Νόσος Νάξος
Γενικά
Η νόσος Νάξος αποτελεί μορφή αρρυθμιογόνου μυοκαρδιοπάθειας/δυσπλασίας της δεξιάς κοιλίας (Arrhythmogenic Right Ventricular Cardiomyopathy/Dysplasia - ARVC/D). Η τελευταία αποτελεί πρωτοπαθή νόσο του μυοκαρδίου που χαρακτηρίζεται από δομικές διαταραχές της δεξιάς κοιλίας και εκδηλώνεται με κοιλιακές αρρυθμίες, καρδιακή ανεπάρκεια και αιφνίδιο θάνατο. Στην περίπτωση της νόσου Νάξος, η ARVC/D εμφανίζεται σε συνδυασμό με χαρακτηριστικό δερματικό φαινότυπο: υπερκερατώσεις στις παλάμες και τα πέλματα και 'αφρικάνικου' τύπου κατσαρά μαλλιά. Παθολογοανατομικά, η νόσος Νάξος (όπως και η ARVC/D) χαρακτηρίζεται από προοδευτική αντικατάσταση του μυοκαρδίου της δεξιάς κοιλίας από ινώδη ή ινολιπώδη ιστό. Εκδηλώνεται με συμπτώματα που ποικίλουν, από αίσθημα παλμών μέχρι συγκοπή ή αιφνίδιο θάνατο, ο οποίος μπορεί να αποτελεί την πρώτη εκδήλωση της νόσου. Σε προχωρημένα στάδια μπορεί να οδηγήσει σε δεξιά καρδιακή ανεπάρκεια, ενώ όσο προχωρά το νόσημα (τόσο στην περίπτωση της νόσου Νάξος, όσο και γενικά στην ARVC/D), οι ίδιες ανωμαλίες που παρατηρούνται στην αρχή στη δεξιά κοιλία, αρχίζουν να παρατηρούνται και στην αριστερή κοιλία.
Η νόσος Νάξοςκληρονομείται με υπολειπόμενο τρόπο (δύο φυσιολογικοί γονείς - φορείς του γονιδίου, μπορεί να αποκτήσουν, με πιθανότητα 25% για κάθε γέννηση, πάσχον παιδί) και παρουσιάζει οριζόντια εμφάνιση στα γενεαλογικά δέντρα (οι πάσχοντες είναι συνήθως αδέρφια ή ξαδέρφια). Κρούσματα της νόσου εκτός από την Ελλάδα (Νάξο, Μήλο, Εύβοια) αναφέρονται και στην Ιταλία, την Τουρκία, το Ισραήλ και τη Σαουδική Αραβία. Έτσι, η νόσος φαίνεται να σχετίζεται με την ιστορία της Μεσογείου και με τις μετακινήσεις πληθυσμών που έλαβαν χώρα στην περιοχή.
Η νόσος εντοπίστηκε και περιγράφηκε για πρώτη φορά στη διεθνή ιατρική κοινότητα τη δεκαετία του '80, από τον ιατρό καρδιολόγο – ερευνητή Νίκο Πρωτονοτάριο και τη σύζυγό του, ιατρό Ανταλένα Tσατσοπούλου. Λίγα χρόνια αργότερα, ο Πρωτονοτάριος και οι συνεργάτες του θα εντοπίσουν τόσο τη θέση, όσο και τη μετάλλαξη του παθολογικού γονιδίου (γονίδιο Νάξος) στο οποίο οφείλεται η νόσος.
Γονίδιο Νάξος
Στην περίπτωση της νόσου Νάξος, το παθολογικό γονίδιο εντοπίσθηκε στο χρωμόσωμα 17 και εν συνεχεία προσδιορίστηκε η συγκεκριμένη μετάλλαξη του DNA με στοιχεία Pk2157del2, που βρίσκεται στο γονίδιο που κωδικοποιεί την πρωτεΐνη πλακοσφαιρίνη. Η πλακοσφαιρίνη είναι μια ενδοκυττάριος πρωτεΐνη με σημαντική συμμετοχή στη σταθεροποίηση των μηχανικών συνδέσεων των μυοκαρδιακών κυττάρων μεταξύ τους. Αυτές οι συνδέσεις έχουν τεράστια σημασία για τη συνολική λειτουργία της καρδιάς, γιατί είναι υπεύθυνες για τον συντονισμό και τη ρύθμιση της λειτουργίας του καρδιακού μυός ως ενιαίου συνόλου, εξασφαλίζοντας την απρόσκοπτη μετάδοση της μηχανικής και της ηλεκτρικής ενέργειας από κύτταρο σε κύτταρο.
Ο καρδιακός μυς είναι όργανο που συνεχώς κινείται, συχνά μάλιστα έναντι αυξημένων αντιστάσεων. Η διαταραχή της μηχανικής σύνδεσης των κυττάρων μεταξύ τους, λόγω της ύπαρξης παθολογικής πλακοσφαιρίνης, οδηγεί αρχικά στη διαταραχή της ηλεκτρικής αγωγιμότητας από κύτταρο σε κύτταρο. Τη διαταραχή αυτής της αγωγιμότητας, που διασφαλίζεται μέσω πρωτεϊνικών διαμεμβρανικών καναλιών, αποδείχθηκε με ανοσοϊστοχημικές μεθόδους στη νόσο Νάξος. Σε δεύτερο χρόνο η διαταραχή της μηχανικής σύνδεσης μπορεί να οδηγήσει σε πλήρη διάσπαση των κυτταρικών συνδέσεων, σε απομόνωση και σε θάνατο ομάδων μυοκαρδιακών κυττάρων και σε αντικατάστασή τους από ινολιπώδη ιστό. Και με τους δύο προαναφερθέντες μηχανισμούς η παθολογική συνδετική πρωτεΐνη πλακοσφαιρίνη οδηγεί σε διαταραχή της ηλεκτρικής αγωγής και σε δημιουργία προϋποθέσεων ανάπτυξης σοβαρών αρρυθμιών. Το πρώτο ανθρώπινο νόσημα που οδήγησε με την αναλυτική κλινική του μελέτη και την ταυτοποίηση του υπέυθυνου γονιδίου του στην παρατήρηση και στην περιγραφή αυτού του καινούριου μηχανισμού γένεσης καρδιακών αρρυθμιών είναι η νόσος Νάξος. Άνοιξε έτσι καινούριους δρόμους στη μελέτη της παθογένειας των μυοκαρδιοπαθειών, αλλά και γενικότερα των καρδιακών αρρυθμιών.
Μπρεγκάντσε
Παραπομπές
Κατηγορία:Δήμοι της Επαρχίας της Βιτσέντσα
Νόσος Νάξος
Γονίδιο Νάξος
Σήμερα, ο εντοπισμός των φορέων γονιδίου Νάξος είναι εφικτός. Ο οποιοσδήποτε μπορεί να ελεγχθεί για το αν φέρει ή όχι τη μετάλλαξη του γονιδίου στο οποίο οφείλεται η νόσος: απαιτείται μικρή ποσότητα φλεβικού αίματος και εξέτασή της σε ειδικό γενετικό εργαστήριο. Στην ουσία, στην περίπτωση της νόσου Νάξος εφαρμόζεται στρατηγική ανάλογη με αυτή της β-Μεσογειακής αναιμίας, όπου οι γονείς πριν παντρευτούν ή τεκνοποιήσουν μπορούν να γνωρίζουν αν είναι φορείς της μετάλλαξης.
Συμβολή νόσου Νάξος στην καρδιολογία
Η μακρά πορεία έρευνας σχετικά με τη νόσο Νάξος (από τον εντοπισμό και περιγραφή της νόσου στα μέσα της δεκαετίας του 80, μέχρι την ανακάλυψη του υπεύθυνου γονιδίου στα τέλη της δεκαετίας του 90 και μέχρι τη συνεχιζόμενη έρευνα στις μέρες μας) ανέδειξε τη συγκεκριμένη νόσο ως ένα παράδειγμα για την κατανόηση και άλλων μυοκαρδιοπαθειών, καθώς και νέων μηχανισμών αρρυθμιογέννεσης. Διεθνώς θεωρείται ότι η νόσος Νάξος άνοιξε καινούριους δρόμους στη μελέτη της παθογένειας των μυοκαρδιοπαθειών, αλλά και γενικότερα των καρδιακών αρρυθμιών. Άλλωστε, με την ανακάλυψη του γονιδίου Νάξος, ήταν η πρώτη φορά παγκοσμίως στην ιστορία της κλινικής καρδιολογίας, όπου η εφαρμογή της γενετικής επιστήμης στην αντιμετώπιση μιας μυοκαρδιοπάθειας ήταν γεγονός.
Η δουλειά των Πρωτονοτάριου και Τσατσοπούλου πάνω στη νόσο Νάξος όχι μόνο οδήγησε στην αναγνώριση της πλακοσφαιρίνης ως παθογόνο γονίδιο για την ARVC/D, αλλά ταυτόχρονα άνοιξε το δρόμο για την ανακάλυψη και άλλων δεσμοσωμικών γονιδίων που σχετίζονται με την παθογένεση της ασθένειας, με αποτέλεσμα τελικά τη δημιουργία του όρου "νόσος των δεσμοσωμάτων" ή "νόσος ανώμαλων κυτταρικών δεσμών". Η εργασία τους σχετικά με την πρωτεΐνη πλακοσφαιρίνη αποτέλεσε τη βάση για την ανάπτυξη ενός καινοτόμου διαγνωστικού τεστ με ευαισθησία και ακρίβεια 95% στην αναγνώριση ασθενών με ARVC/D και στη συνέχεια, αποτέλεσε τα θεμέλια για την ανακάλυψη ενός παντελώς καινούριου φάρμακου, του SB216763, το οποίο τόσο σε κυτταρικά μοντέλα όσο και σε γενετικά μεταλλαγμένα πειραματόζωα απαλείφει όλες τις ανωμαλίες σχετικές με την ασθένεια. Το φάρμακο αναμένεται να δοθεί σε ασθενείς μέσα στα επόμενα 5 χρόνια. Έως και σήμερα, αυτή αποτελεί την πρώτη ανακάλυψη πραγματικής θεραπείας βασιζόμενης σε μηχανισμό στο χώρο των καρδιοπαθειών. Η δουλειά του Πρωτονοτάριου και των συνεργατών του, αποτέλεσε τη βάση για επιστημονικές ανακαλύψεις, οι οποίες όμως δεν παρέμειναν στον εργαστηριακό πάγκο, αλλά σε διάστημα πολύ λίγων ετών θα εφαρμοστούν για την πλήρη θεραπεία ασθενών με καρδιομυοπάθειες.
Εξωτερικοί σύνδεσμοι
Κατηγορία:Γενετικές διαταραχές Κατηγορία:Δερματικές ασθένειες Κατηγορία:Παθήσεις της καρδιάς
Ιερός Ναός Αγίας Παρασκευής Σύρου
Ο Ιερός Ναός Αγίας Παρασκευής είναι ορθόδοξος ναός που βρίσκεται στον οικισμό της Αληθινής στη Σύρο.
Γενικά στοιχεία
Ο ναός χτίστηκε το 1600 σε μεγάλο υψόμετρο με θέα την Ερμούπολη και τα κοντινά νησιά των Κυκλάδων. Πρόκειται για ναό βυζαντινού ρυθμού με τρούλο που ανακαινίστηκε το 1792 και επεκτάθηκε το 1873. Σήμερα, η Αγία Παρασκευή ανήκει στον εφοπλιστή Αθανάσιο Μαρτίνο. Την ημέρα της εορτής της εκκλησίας (26 Ιουλίου), διεξάγεται μεγάλο πανηγύρι από τους ντόπιους.
Κάτω από τον ναό υπάρχει ένας ακόμη μικρότερος, αυτός των Αγίων Πάντων, όπου φιλοξενούνται τα οστά των θυμάτων από το πλοίο «Ευνομία» της Ελληνικής Ατμοπλοΐας που χάθηκε στη φωτιά κοντά στη νήσο Δοκό το 1871.
Εξωτερικοί σύνδεσμοι
Παρασκευη
Πάβελ Πριλούτσνι
Βιογραφία
Η μητέρα του είναι χορογράφος και ο πατέρας του, ο οποίος πέθανε όταν ο Πάβελ ήταν 13 ετών, ήταν μποξέρ. Αμέσως μετά το θάνατο του πατέρα του, ο Πάβελ πήγε στη Ρωσία , στο Νοβοσιμπίρσκ , και έφυγε μόνος του χωρίς την μητέρα του. Από την παιδική του ηλικία έκανε χορογραφία ,τραγούδι και πυγμαχία. Στο Νοβοσιμπίρσκ εργάστηκε ως courier ενώ παράλληλα άρχισε μπαλέτο, αλλά σύντομα το άφησε λόγω των οικονομικών δυσκολιών. Μετά από αυτό, μπήκε στο Νοβοσιμπίρσκ στη Σχολή του Κρατικού Θεάτρου (Μάθημα Ahreeva, δωρεάν εκπαίδευση ), την οποία ολοκλήρωσε το 2005 και αποφοίτησε από τη Ρωσική Ακαδημία Θεατρικών Τεχνών ( GITIS ) το 2010. Έγινε γνωστός μετά την κυκλοφορία της ταινίας του Paul Sanaeva The Game, όπου έπαιξε το ρόλο του Doc. Στις αρχές του 2010, πρωταγωνίστησε στη συνέχεια του, το The Game 2. Από τις 2 Ιουλίου του 2011 συμμετέχει σε ένα πρόγραμμα για το NTV, το Chet Πινοσέτ. Το καλοκαίρι του 2011, πρωταγωνίστησε στο βίντεο όπου έκανε ντεμπούτο για το τραγούδι «Всё решено», που ερμήνευσε η νεαρή τραγουδίστρια Elvira T. Το 2011-2012 έπαιξε τον πρωταγωνιστικό ρόλο στη ρωσική σειρά Ζακρίταγια Σκόλα (Закрытая Школа, μτφρ. Κλειστό Σχολείο) με συμπρωταγωνιστές τους Αντόν Χαμπάροφ (Антон Хабаров), τον Αλεξέι Κοριακόφ (Алексей Коряков), την Τατιάνα Κοσματσιόβα (Татьяна Космачева), την (Αγκάτα Μουτσενίτσε), τον Προχόρ Ντουμπράβιν (Прохор Дубравин) και Άννα Αντρουσένκο (Анна Андрусенко ).
Προσωπική ζωή
Το 2009, ορισμένα μέσα μαζικής ενημέρωσης είχαν δημοσιεύσει πληροφορίες σχετικά με μια σχέση με τον Πριλούτσνι και την Αμερικανίδα ηθοποιό Νίκι Ριντ. Αιτία της προσοχής του Τύπου ξεκίνησε από τις φωτογραφίες. Η ηθοποιός είχε κάνει τατουάζ το επίθετό του «ПРИЛУЧНЫЙ». Μέχρι τον Οκτώβριο του 2011, το τατουάζ έχει εξαφανιστεί. Κατά τη διάρκεια των γυρισμάτων του Ζακρίταγια Σκόλα (Κλειστό Σχολείο), συναντήθηκε με την ηθοποιό και μοντέλο Αγκάτα Μουτσενίτσε (Агата Муцениеце). Τον Αύγουστο του 2011, το ζευγάρι παντρεύτηκε κρυφά στο ληξιαρχείο της Μόσχας. Στις 11 Ιανουαρίου του 2013 έκαναν ένα γιο τον Τιμοφέϊ. Στις 3 Μαρτίου του 2016, γεννήθηκε η κόρη τους Μία. Στις 24 Φεβρουαρίου 2020, το ζευγάρι ανακοίνωσε διαζύγιο και στις 15 Ιουνίου, η διαδικασία διαζυγίου έληξε.
Εξωτερικοί σύνδεσμοι
Κατηγορία:Ρώσοι ηθοποιοί
Μπράιαν Χάιλαντ
Ο Μπράιαν Χάιλαντ (γεννήθηκε στις 12 Νοεμβρίου 1943) είναι Αμερικανός τραγουδιστής της ποπ. Έγινε διάσημος στις αρχές της δεκαετίας του ' 60. Το τραγούδι που τον έκανε γνωστό ήταν το "Itsy Bitsy Teenie Weenie Yellow Polka Dot Bikini", που κυκλοφόρησε στις 8 Αυγούστου 1960 και έλεγε για ένα ντροπαλό κορίτσι που ήταν βυθισμένο στο νερό και δεν ήθελε να βγει, για να μη φανεί το μικροσκοπικό της μαγιό.
Δισκογραφία
Κατηγορία:Αμερικανοί τραγουδιστές
Βασίλειος Γ. Μελάς
Για άλλους με όμοιο όνομα δείτε Βασίλειος Β. Μελάς, Βασίλειος Μ. Μελάς.
Ο '''Βασίλειος Γ. Μελάς''' (1819 - 5 Οκτωβρίου 1885) ήταν Έλληνας ευεργέτης και λόγιος του 19ου αιώνα.
Βιογραφικά στοιχεία
Γεννήθηκε στην Κωνσταντινούπολη το 1819. Το πραγματικό του επώνυμο ήταν Στρατηγόπουλος αλλά λόγω του μελαμψού χρώματος της οικογένειας του πήρανε τελικά το επώνυμο Μελάς. Αδελφός του ήταν ο Λέων. Πατέρας του ήταν ο Φιλικός Γεώργιος Μελάς από τα Ιωάννινα που είχε καταφύγει στην Κωνσταντινούπολη, πριν ξαναεπιστρέψει το 1821 στην αγωνιζόμενη Ελλάδα. Φεύγοντας από την Κωνσταντινούπολη για να γλυτώσουν τη σύλληψη από τους Τούρκους το 1821 και αφήνοντας εκεί όλα τα υπάρχοντα τους, πήγανε πρώτα στην Οδησσό και μετά στη Κέρκυρα. Εκεί τελείωσε το σχολείο και μετά ταξίδεψε στο Λονδίνο, όπου εργάστηκε στην επιχείρηση μιας γνωστής του οικογένειας, της Κοργιαλένιου.
Κληροδοτεί με τη διαθήκη του το μέγαρό του στην Πλατεία Κοτζιά, συνολικής εκτάσεως 16.000 τμ, για την ίδρυση και συντήρηση νηπιαγωγείων. Έτσι δημιουργήθηκε το Νηπιακό Επιμελητήριο Μελά το οποίο έκτισε και συντήρησε σε Ελλάδα και Βαλκάνια περίπου 261 σχολεία και νηπιαγωγεία για 115 χρόνια. Θεωρείται ο θεμελιωτής του θεσμού των Νηπιαγωγείων.
Παραπομπές
Κατηγορία:Έλληνες ευεργέτες Κατηγορία:Έλληνες επιχειρηματίες Βασιλειος Κατηγορία:Έλληνες λόγιοι του 19ου αιώνα
Γκαιτίτης
{{Κουτί πληροφοριών ορυκτού }}
Ο Γκαιτίτης (αγγλ. goethite) είναι ένυδρο ορυκτό οξείδιο του σιδήρου. Το όνομά του το έλαβε προς τιμήν του Γερμανού ποιητή, συγγραφέα και φιλοσόφου Γιόχαν Βόλφραμ φον Γκαίτε (Johann Wolfgang von Goethe, 1749–1832).
Εμφάνιση, παραγενέσεις
Είναι εξαιρετικά διαδεδομένο ορυκτό, προερχόμενο από την αποσάθρωση σχεδόν όλων των σιδηρομιγών πρωτογενών ορυκτών σε συνθήκες ύπαρξης σχετικά υψηλών συγκεντρώσεων οξυγόνου, αποτελώντας, παράλληλα, σημαντικό μετάλλευμα σιδήρου.
Σχηματίζεται επίσης και ως ίζημα προερχόμενο από ύδατα εμπλουτισμένα σε διαλυτές ενώσεις σιδήρου, όταν αυτά ευρεθούν σε συνθήκες οξείδωσης. Ανευρίσκεται και σε υδροθερμικές φλέβες.
Η γαιώδης παραλλαγή του είναι είτε κρυπτοκρυσταλλική είτε άμορφη και ονομάζεται λειμωνίτης (αγγλ. limonite) από την ελληνική λέξη λειμών ( = λιβάδι), επειδή συχνά απαντάται σε υγρά, ελώδη λιβάδια, περιέχει περισσότερο κρυσταλλικό νερό (χημ. τύπος FeO(OH) . H2O) και είναι ιδιαίτερα διαδεδομένη ανά τον κόσμο. Ο λειμωνίτης έχει χρώμα κίτρινο της ώχρας (οπότε αποκαλείται λειμωνιτική ώχρα) ή καστανοκίτρινο και είναι γαιώδης και αλαμπής, ενώ συχνά αποβάφει στο χέρι. Τόσο ο γκετίτης όσο και ο λειμωνίτης αποτελούν σημαντικά μεταλλεύματα σιδήρου.
Στην Ελλάδα ανευρίσκεται στη Μύκονο (περιοχή Πανόρμου), στην παραλία Απηγανιάς της Τήνου, σχεδόν σε όλα τα μεταλλεία Λαυρίου, στο ορυχείο «Μαυρόλακκος» της Θάσου, την Αλιστράτη Σερρών, στη Μαρώνεια της Κομοτηνής, στη Λευκόπετρα της Ξάνθης και στη Λοκρίδα του Νομού Φθιώτιδος ως συνοδό ορυκτό του βωξίτη στο ορυχείο «Νησί».
Βιβλιογραφία
Γκετιτης
Αμμόβουνο Έβρου
μικρογραφία
Το Αμμόβουνο είναι ένας πεδινός οικισμός (υψόμετρο 70 μέτρα) του νομού Έβρου, στην πρώην Επαρχία Ορεστιάδας. Βρίσκεται στο βόρειο τμήμα του νομού, στην δεξιά όχθη του ποταμού Άρδα, αριστερού παραποτάμου του ποταμού Έβρου. Η απόστασή του από την πρωτεύουσα του νομού Αλεξανδρούπολη είναι 141 χιλιόμετρα. Έχει πληθυσμό 113 κατοίκους (2011).
Διοικητικά υπάγεται στον Δήμο Ορεστιάδας και στο Δημοτικό Διαμέρισμα Φυλακίου, που περιλαμβάνει επίσης το Φυλάκιο (έδρα) και τον οικισμό Κέραμος. Παλαιότερα ονομαζόταν Κούμτεπε. Το 2001 στο Αμμόβουνο απογράφηκαν 184 κάτοικοι σε 70 νοικοκυριά (1991: 205 κατ., 70 νοικ.), ενώ μόνιμοι κάτοικοι δήλωσαν 179 (1991: 199), καθώς το 2011 στην απογραφή δηλώθηκαν 113 μόνιμοι κάτοικοι ενώ 254 είναι εγγεγραμμένοι στα μητρώα του δήμου. Στο Αμμόβουνο ο πληθυσμός κατά την δεκαετία 1950-1960 έφτασε περίπου στους 600 μόνιμους κατοίκους, αλλά αργότερα άρχισε η συρρίκνωση του πληθυσμού και το πρώτο μεταναστευτικό κύμα. Πολλοί κάτοικοι αναγκάστηκαν να μεταναστεύσουν σε διάφορες χώρες κυρίως της Ευρώπης με τον μεγαλύτερο όγκο να είναι εγκατεστημένος στη Γερμανία, καθώς και σε άλλες χώρες όπως Αυστρία, Ολλανδία, Γαλλία, Ελβετία.
Στο Αμμόβουνο λειτουργούσε 2/θέσιο Δημοτικό σχολείο έως το 1991 το οποίο έκλεισε με απόφαση του Συλλόγου γονέων και κηδεμόνων και τα παιδιά συνέχισαν την φοίτηση τους στο Δημοτικό Σχολείο Φυλακίου. Το κτήριο έχει ανακαινιστεί και χρησιμοποιήθηκε ως έδρα του Συλλόγου γυναικών Αμμοβούνου καθώς επίσης και σαν εκλογικό τμήμα. Σήμερα χρησιμοποιείται σαν έδρα του Πολιτιστικού Συλλόγου Αμμοβούνου που ιδρύθηκε το έτος 2018.
Στο χωριό γίνονταν αγώνες πάλης επί Τουρκοκρατίας.
Στο χωριό υπήρχε βυζαντινό κάστρο, τόπος γέννησης του Σεΐχη Μπεντρεντίν. Μετά την Άλωση του κάστρου από τους Οθωμανούς ο πατέρας του Μπεντρεντίν παντρεύτηκε την κόρη του φρούραρχου, η οποία ήταν χριστιανή, και απέκτησε μαζί της έναν γιο, τον Σεΐχη Μπεντρεντίν. Τριακόσια άτομα από το σόι της μητέρας του άλλαξαν θρησκεία και έγιναν μουσουλμάνοι. Η εκκλησία που υπήρχε μέσα στον περίβολο του κάστρου μετατράπηκε σε τζαμί. Από ιστορικές καθώς και προφορικές μαρτυρίες των κατοίκων, η θέση του κάστρου είναι στον λόφο Χισάρ Τεπέ, όπου ακόμη υπάρχουν κεραμικοί σωλήνες αριστερά του δρόμου που προφανώς μετέφεραν πόσιμο νερό στον οικισμό, καθώς και μεγάλα κομμάτια μαρμάρου σε ορθογώνιο σχήμα.
Στις όχθες του ποταμού Άρδα έχουν βρεθεί δεκάδες ταφόπλακες τις περιόδου ( 1200-1300 μ.χ ), περίοδος που συμπίπτει με την ημερομηνία γέννησης του Σεΐχη Μπεντρεντίν, στην οποία ιστορικά τοποθετείται και η άλωση της Αδριανούπολης. Αυτά τα ευρήματα μαρτυρούν ότι το Αμμόβουνο είναι ένα από τα παλαιότερα χωρία του Βορείου Έβρου.
Η εκκλησία του χωριού χτίστηκε από τους ίδιους τους κατοίκους την δεκατία του 1960 στην θέση της παλιάς εκκλησίας και γιορτάζει την ημέρα του Αγίου Πνεύματος.
Στο χωριό δεν λειτουργούν πολλές επιχειρήσεις καθώς οι κάτοικοι του είναι σε μεγάλο ποσοστό αγρότες και υπάλληλοι. Οι αγρότες καλλιεργούν καλαμπόκι, σιτάρι, ηλίανθο, σπαράγγια, παντζάρια, βαμβάκι, καθώς και λιγότεροι ασχολούνται με καλλιέργειες όπως σουσάμι, ρεβίθια, φακές.
Πηγές
Κατηγορία:Χωριά του νομού Έβρου Κατηγορία:Δήμος Ορεστιάδας
Κατάλογος ποδοσφαιρικών σωματείων Ε.Π.Σ. Λασιθίου
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Λασιθίου.
Περαιτέρω μελέτη
Κατηγορία:Ε.Π.Σ. Λασιθίου
Μπρέντολα
Η Μπρέντολα (ιταλικά: Brendola, ) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Κατάλογος Ελληνικών ταινιών του 1980
Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που προβλήθηκαν το 1980.
Παραπομπές
Κατηγορία:Ελληνικές ταινίες ανά έτος
Βαράμης Δ΄ της Περσίας
Ο Βαράμης Δ’ της Περσίας (... - 399) ήταν ο 13ος βασιλιάς της Αυτοκρατορίας των Σασσανιδών από το 388 έως το 399.
Ήταν γιος και διάδοχος του βασιλιά της Περσίας Σαπώρη Γ’. Ο πατέρας του τον είχε τοποθετήσει κυβερνήτη του Κερμάν. Η Αρμενία είχε διαιρεθεί την εποχή του πατέρα του Σαπώρη στα δύο : το μικρότερο τμήμα της το δυτικό βρισκόταν υπό την διοίκηση της Ρώμης, το μεγαλύτερο τμήμα της το Ανατολικό υπό την διοίκηση των Περσών. Οι Αρμένιοι της Ρώμης κατά μεγάλα τμήματα μετά την διαίρεση του κράτους τους άρχισαν να μεταναστεύουν κατά μεγάλα κύματα στο ανατολικό κράτος επειδή αισθάνονταν μεγαλύτερη ασφάλεια με τους Πέρσες. Ύστερα από εκκλήσεις των Αρμένιων ευγενών να τοποθετήσει υποτελή βασιλιά έναν δικό τους άνθρωπο από τη δυναστεία των Αρσακιδών ο Σαπώρης τοποθέτησε τον Χοσρόη Δ’ γιο του βασιλιά Βαρασδάτη. Το 389 έναν χρόνο μετά την άνοδο του Βαράμη στον θρόνο ο Χοσρόης Δ’ καθαιρέθηκε και φυλακίστηκε από τον Πέρση βασιλιά επειδή κρίθηκε ύποπτος για μυστικές συνεννοήσεις με τον Ρωμαίο αυτοκράτορα Θεοδόσιο, στην θέση του τοποθετήθηκε ο αδελφός του Βραχμσαπώρ. Ο Χοσρόης Δ’ κάλεσε τον Ρωμαίο αυτοκράτορα για βοήθεια εναντίον του Βαράμη αλλά ο Θεοδόσιος αρνήθηκε να παραβιάσει την ειρηνική συνθήκη την οποία είχε κλείσει το 384 με τον βασιλιά των Περσών Σαπώρη πατέρα του Βαράμη. Ο Βαράμης στο τέλος της βασιλείας του έγινε βίαιος και αυταρχικός, η συμπεριφορά του έγινε αφόρητη, παραμέλησε τα καθήκοντα του με αποτέλεσμα να δολοφονηθεί από τον στρατό του.
Πηγές
Κατηγορία:Πέρσες βασιλείς Κατηγορία:Δυναστεία των Σασσανιδών
Ορνέας
Στην ελληνική μυθολογία ο Ορνέας ήταν γιος του βασιλιά των Αθηνών Ερεχθέα και της Πραξιθέας.
Σύμφωνα με τον Όμηρο οικιστής της αρχαίας πόλης Ορνεάς της Αργολίδας ήταν ο Ορνέας.
Παραπομπές
Ορνεας
Μπρεσσανβίντο
Το Μπρεσσανβίντο (ιταλικά: Bressanvido) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Βασίλειος Ταβαντζής
Ο Βασίλειος Ταβαντζής (και Ταβατζής, Κατερίνη, 1896 – Κατερίνη, 10 Ιουνίου 1966) ήταν Δήμαρχος Κατερίνης.
Καταγωγή
Οι γονείς του κατάγονταν από την Καστοριά και το 1925 ο ίδιος έγινε πρώτος σύμβουλος της Κοινότητας Κατερίνης. Διορίστηκε Δήμαρχος το 1947 με διετή θητεία και το 1951 εξελέγη δημοτικός σύμβουλος. Ήταν ο 5ος στη σειρά αιρετός Δήμαρχος από τότε που η Κατερίνη έγινε Δήμος. Το 1959 εξελέγη Δήμαρχος με συντριπτική πλειοψηφία. Ανέπτυξε σημαντικό έργο, με ασφαλτοστρώσεις δρόμων και δενδροφυτεύσεις στην πόλη. Επιμελήθηκε επίσης το Κοιμητήριο της Αγίας Αικατερίνης.
Πέθανε το πρωί της 10ης Ιουνίου 1966 και κηδεύτηκε την επομένη ημέρα με δαπάνες του Δήμου Κατερίνης.
Πηγές
Κατηγορία:Δήμαρχοι Κατερίνης
Inekaren
To Inekaren είναι μια επαναστατική οργάνωση, ιδρυθείσα στις 22 Δεκεμβρίου του 2008 στα Κανάρια Νησιά. Έχει δύο στόχους: μια εθνική επανάσταση για να ανεξαρτητοποιηθεί  από την Ισπανία, και μια κοινωνική επανάσταση. Ο σύλλογος ορίζεται ως ανεξάρτητος, σοσιαλιστικός, αντι-καπιταλιστικός, αντι-φασιστικός, οικολογικός, εθνικιστικός και υπέρ της φυλής amazigh.
Το Inekaren επιθυμεί μια κοινή μόρφωση για όλους, και έχει προωθήσει ενέργειες για την επίτευξη αυτού του στόχου στο Πανεπιστήμιο της Λαγούνα, όπως και σε άλλες περιοχές.
Αυτή η οργάνωση ενώθηκε με το Παγκόσμιο Συνέδριο Amazigh στις 27 Ιανουαρίου του 2013.
Ιστορία του Ονόματος
Ο σύλλογος οφείλει το όνομά του στους αυτόχθονες κανάριους, οι οποίοι, αφότου τα Νησιά κηρύχθηκαν κατακτημένα, εξακολουθούσαν να αντιστέκονται και να παλεύουν ενάντια στους Ευρωπαίους εισβολείς. Οι ριζοσπάστες αφιέρωναν τη ζωή τους στο να ζουν στις Συνόδους Κορυφής, και να επιτίθενται στους πληθυσμούς με τη βοήθεια των υπόλοιπων αυτοχθόνων που είχαν εισαχθεί με τη βία στη νέα θεσπισμένη κοινωνία.
"“Μισό κανάριοι, οι “inekaren”, στη μητρική τους γλώσσα, που με φόβο για τον εισβολέα και τις περίεργες ευρωπαϊκές συνήθειές του, διατηρούσαν όπως μπορούσαν τον παλιό τρόπο ζωής τους, ονειρεύοντας μια νίκη που ποτέ δεν πραγματοποιήθηκεαιώνα αφότου κηρύχτηκαν κατεκτημένα τα νησιά, εξακολουθούσαν να αντιστέκονται οι ριζοσπάστες ”. -Juan de Bethencourt Afonso.
Αποστολές
Η επαναστατική οργάνωση inekaren έχει δημιουργήσει δύο είδη “αποστολών” με διαφορετικούς σκοπούς: Η αποστολή “José Miguel Pérez” γεννιέται ως σχέδιο της οργάνωσης inekaren, σκοπός της οποίας είναι ο σχηματισμός και η διάδοση της γνώσης στον πληθυσμό. Οι εκπαιδευτικοί τομείς της αποστολής είναι η ιστορία και η κανάρια κουλτούρα, ο πολιτικός σχηματισμός και η παγκόσμια ιστορία, αγγίζοντας ποικίλα θέματα όπως οι guanches, ο εμφύλιος πόλεμος στα Κανάρια, τα ναρκωτικά, η Βόρεια Αφρική ή η λειτουργία του καπιταλισμού.
Η αποστολή “José Miguel Pérez” πήρε το όνομά της από τον κομμουνιστή δάσκαλο ο οποίος πυροβολήθηκε κατά τη διάρκεια του εμφυλίου πολέμου∙ γεννημένος το 1896 στη Σάντα Κρουζ δε Λα Πάλμα, ήταν ένας σημαντικός μαχητικός επαναστάτης, δάσκαλος στο επάγγελμα, μετανάστης στην Κούβα το 1921 όπου ενσωματώνεται στη Σοσιαλιστική Ομάδα της Αβάνα (Agrupación Socialista en la Habana). Το 1925 ιδρύει το Κομμουνιστικό Κόμμα της Κούβας (Partido Comunista de Cuba) και εκλέγεται πρώτος γραμματέας του κόμματος. Κατά τη διάρκεια της δικτατορίας του Mechado διώκεται από την Κούβα και επιστρέφει στη Λα Πάλμα. Στα Κανάρια ιδρύει την ομοσπονδία εργατών στη Λα Πάλμα και την εφημερίδα Espartaco έχοντας μια πολύ ενεργή ζωή όσον αφορά τον κομματικό τομέα, συμμετείχε κατά τη διάρκεια της Κόκκινης Εβδομάδας (Semana Roja) ενάντια στο πραξικόπημα. Συλλαμβάνεται και οδηγείται στην Τενερίφη όντας καταδικασμένος σε θάνατο και πυροβολείται στο Barranco του El Hierro στις 4 Σεπτεμβρίου του 1936.
Οι ενέργειες που πραγματοποιούνται στη συγκεκριμένη αποστολή είναι ομιλίες σε γειτονιές και μορφωτικά κέντρα. Η αποστολή “Barrio Adentro” γεννιέται ως ένα σχέδιο της οργάνωσης Inekaren της οποίας στόχος είναι η επαναστατική κοινωνική εργασία στις γειτονιές και τα χωριά των νησιών. Με την αποστολή Barrio Adentro (Γειτονιά Μέσα) επιθυμεί να αλληλεπιδράσει άμεσα με τον λαό, να συμμετέχει και να προσφέρει διαμορφωτικές δραστηριότητες. Ο όρος Barrio Adentro γεννιέται από την αποστολή δημόσιας και δωρεάν υγείας της Βολιβαριανής κυβέρνησης της Βενεζουέλα, είναι ένας όρος που δανείστηκε το Inekaren γιατί αντικατοπτρίζει καλά τον στόχο του σχεδίου, δεν είναι ανάλογο του σχεδίου της Βενεζουέλας αφού δεν έχει σκοπό να προσφέρει ιατρικές υπηρεσίες, είναι απλά το όνομα που δανείζεται από τη συγκεκριμένη εμπειρία.
Εξωτερικοί σύνδεσμοι
http://www.inekaren.com/
https://sinnovedadenlacolonia.wordpress.com/author/sinnovedadenlacolonia/
Μήλα (ταινία)
Το Μήλα είναι δραματική ταινία διεθνούς συμπαραγωγής του 2020 σε σκηνοθεσία και παραγωγή Χρήστου Νίκου στο σκηνοθετικό του ντεμπούτο, σε σενάριο του ίδιου και του Σταύρου Ράπτη. Πρωταγωνιστούν οι Άρης Σερβετάλης, Σοφία Γεωργοβασίλη, Άννα Καλαϊτζίδου και Αργύρης Μπακιρτζής. Η Κέιτ Μπλάνσετ είναι εκτελεστική παραγωγός και η εταιρεία παραγωγής της, Dirty Films, συμμετέχει στην παραγωγή της ταινίας.
Η ταινία αναφέρεται στον Άρη, ο οποίος εγγράφεται σε πρόγραμμα αποκατάστασης ασθενών που είναι στα αζήτητα, για να δημιουργήσει ταυτότητες κατά τη διάρκεια μιας πανδημίας που προκαλεί αμνησία.
Έκανε την παγκόσμια πρεμιέρα της στο Φεστιβάλ της Βενετίας στις 2 Σεπτεμβρίου 2020. Στην Ελλάδα κυκλοφόρησε στις 19 Νοεμβρίου 2020 από τη Feelgood Entertainment, κόβοντας συνολικά 12.929 εισιτήρια. Επιλέχθηκε ως η ελληνική πρόταση για την καλύτερη διεθνή ταινία μεγάλου μήκους στα 93α Βραβεία Όσκαρ, αλλά δεν επελέγη. Στα βραβεία "Ίρις" της Ελληνικής Ακαδημίας Κινηματογράφου του 2021, ήταν υποψήφια για τα βραβεία καλύτερης ταινίας μυθοπλασίας μεγάλου μήκους, καλύτερου σεναρίου, πρωτότυπης μουσικής, πρωτοεμφανιζόμενου σκηνοθέτη και Α' ανδρικού για τον Άρη Σερβετάλη.
Παραπομπές
Κατηγορία:Ελληνικές ταινίες Κατηγορία:Ελληνικές δραματικές ταινίες Κατηγορία:Πολωνικές ταινίες Κατηγορία:Πολωνικές δραματικές ταινίες Κατηγορία:Σλοβενικές ταινίες Κατηγορία:Αμνησία σε ταινίες Κατηγορία:Ταινίες γυρισμένες στην Αθήνα Κατηγορία:Ελληνόφωνες ταινίες Κατηγορία:Σκηνοθετικό ντεμπούτο σε ταινίες Κατηγορία:Ταινίες του 2020
Απόστολος Γρεκός
Ο Απόστολος Γρεκός (Γραικός) (1875-1957) ήταν αρχιτέκτονας απόφοιτος της Ecole Spéciale d' Architecture στο Παρίσι (1901).
Παραπομπές
Κατηγορία:Έλληνες αρχιτέκτονες
Πάτρικ Μάνινγκ
Ο Πάτρικ Μάνινγκ (Patrick Augustus Mervyn Manning, 17 Αυγούστου 1946 - 2 Ιουλίου 2016) ήταν πολιτικός του Τρινιντάντ και Τομπάγκο. Υπηρέτησε ως πρωθυπουργός από τις 17 Δεκεμβρίου 1991 μέχρι τις 9 Νοεμβρίου 1995 και ξανά από τις 24 Δεκεμβρίου 2001 ως τις 26 Μαΐου 2010. Χρημάτισε επίσης υπουργός Οικονομίας και ηγέτης του Εθνικού Κινήματος του Λαού (PNM) από το 1987. Το 1986-1990 και 1995-2001 υπήρξε αρχηγός της Αξιωματικής Αντιπολίτευσης.
Βιογραφία
Γεννήθηκε το 1946. Σπούδασε Γεωλογία και εξελέγη για πρώτη φορά βουλευτής το 1971. Έκτοτε εκλέγεται συνεχώς και σήμερα αποτελεί το μακροβιότερο εν ενεργεία μέλος του Κοινοβουλίου
Ολοκλήρωσε τις γυμνασιακές του σπουδές στο Presentation College του Σαν Φερνάτο και έγινε κάτοχος τίτλου μπάτσελορ από το Πανεπιστήμιο των Δυτικών Ινδιών στη Μόνα της Τζαμάικας το 1969. Στη συνέχεια εργάστηκε ως γεωλόγος στην εταιρεία Texaco. Παντρεύτηκε τη Χέιχελ Μάνινγκ.
Πρωθυπουργικές θητείες
Η πρώτη θητεία του Μάνινγκ στην πρωθυπουργία ξεκίνησε το 1991 έπειτα από εκλογική νίκη και τερματίστηκε το 1995, όταν το κόμμα του ηττήθηκε στις εκλογές εκείνης της χρονιάς. Τότε πρωθυπουργός ανέλαβε ο Παντέι και ο Μάνινγκ επέστρεψε στην ηγεσία της Αξιωματικής Αντιπολίτευσης. Μάλιστα, ηττήθηκε και στις εκλογές του 2000.
Λίγο μετά, το 2001 διεξήχθησαν ξανά εκλογές, οι οποίες ήταν αμφίρροπες. Το κόμμα PNM της Αντιπολίτευσης και το κυβερνών Ενωμένο Εθνικό Κογκρέσο κέρδισαν τον ίδιο αριθμό εδρών (18) και διορίστηκε πρωθυπουργός από τον Πρόεδρο Ρόμπινσον ο Μάνινγκ. Τον Οκτώβριο του 2002 υποχρεώθηκε να προκηρύξει νέες εκλογές. Το κόμμα του κέρδισε 20 έδρες έναντι 16 για το UNC και σχημάτισε κυβέρνηση.
Η νέα κυβέρνηση προέβη σε οικονομικά μέτρα αλλά και στην οικοδόμηση νέου πανεπιστημίου στη νησιωτική χώρα. Στα σημαντικότερα προβλήματα αυτής της περιόδου ήταν και η κατακόρυφη αύξηση της εγκληματικότητας.
Στις βουλευτικές εκλογές που διεξήχθησαν στις 4 Νοεμβρίου του 2007 το PNM κέρδισε ξανά, εξασφαλίζοντας 26 επί συνόλου 41 εδρών στη Βουλή και έτσι ο Μάνινγκ ορκίστηκε για τρίτη θητεία στην πρωθυπουργία.
Έπειτα από τη διεξαγωγή των γενικών εκλογών στις 24 Μαΐου 2010, το κόμμα του Μάνινγκ έμεινε στις 12 έδρες και πρωθυπουργός ανέλαβε η Κάμλα Περσάντ-Μπισεσάρ.
Θάνατος
Τον Ιανουάριο του 2012 υπέστη εγκεφαλικό επεισόδιο. Πέθανε τον Ιούλιο του 2016 από οξεία μυελοειδή λευχαιμία.
Παραπομπές
Κατηγορία:Πρωθυπουργοί του Τρινιντάντ και Τομπάγκο
33η Ένοπλη Μεραρχία Ιππικού των SS (3η Ουγγρική)
Η 33η Ένοπλη Μεραρχία Ιππικού των SS (3η Ουγγρική) ήταν η τρίτη και τελευταία ουγγρική μεραρχία των Waffen-SS που συγκροτήθηκε τον Β' Παγκόσμιο Πόλεμο με πρωτοβουλία των Γερμανών. Η ζωή της εν λόγω μεραρχίας ήταν εξαιρετικά βραχύβια.
Δημιουργία και δράση
Η μονάδα αυτή συστάθηκε βιαστικά το Νοέμβριο του 1944, καθώς οι Σοβιετικοί περικύκλωναν την Ουγγαρία, από ένα συνονθύλευμα Ούγγρων εθελοντών και στρατιωτών άλλων μονάδων. Αναβαθμίστηκε σε μεραρχία το 1945, αλλά μόνο στα χαρτιά, καθώς ο αριθμός των στρατιωτών της ήταν απελπιστικά μικρός.
Παγιδεύτηκε με άλλες δύο γερμανικές μεραρχίες ιππικού (τη «Florian Geyer» και τη «Maria Theresia») στη Βουδαπέστη. Εκεί εξολοθρεύτηκε μετά από σφοδρές μάχες συντριπτικά ανώτερες σοβιετικές δυνάμεις κατά τη Μάχη της Βουδαπέστης, τον Φεβρουάριο του 1945. Από τους 15.000 περίπου άνδρες των μεραρχιών, μόνο 785 διέσπασαν τον σοβιετικό κλοιό και έφτασαν στις γερμανικές γραμμές.
Μετά απ' αυτό, η μεραρχία διαλύθηκε και ο αριθμός 33 δόθηκε στη γαλλική μεραρχία εθελοντών «Charlemagne».
Σημειώσεις
Ο βαθμός αυτός δεν έχει αντίστοιχο στα ελληνικά. Βρίσκεται μεταξύ συνταγματάρχη και ταξιάρχου.
Πηγές
Κατηγορία:Μεραρχίες των Waffen-SS
Ιμαλία
Η Ιμαλία κατά την ελληνική μυθολογία, ήταν Νύμφη της Ρόδου.
Η Ιμαλία γονιμοποιήθηκε από τον θεό Δία, που πήρε τη μορφή βροχής όταν νίκησε τους Τιτάνες. Ως αποτέλεσμα η Ιμαλία γέννησε τρεις γιούς, τον Σπαρταίο, τον Κρόνιο και τον Κύτο. Στον Κατακλυσμό του Δευκαλίωνα τα τέκνα της Ιμαλίας και του Δία κατέφυγαν στα υψηλότερα μέρη της Ρόδου και έτσι σώθηκαν.
Αστρονομία
Ο ομώνυμος δορυφόρος Ιμαλία, που ανακαλύφθηκε το 1904 και περιφέρεται γύρω από τον πλανήτη Δία, έχει πάρει το όνομα του από την νύμφη Ιμαλία. Οι δορυφόροι του Δία έχουν ονόματα ερωμένων του θεού.
Δείτε επίσης
Ιμαλια Ιμαλια
Χοσέ Αντόνιο Ρικάουρτε ι Ριγκέιρο
Ο Χοσέ Αντόνιο Ρικάουρτε ι Ριγκέιρο, γεννηθείς στις 16 Μαΐου 1748 στη Σάντα Φε ντε Μπογκοτά και αποβιώσας στις 9 Μαΐου 1804 στην Καρταχένα δε Ίνδιας, ήταν δικηγόρος από τη Νέα Γρανάδα, ο οποίος εργαζόταν στη Real Audiencia της Μπογκοτά.
Φοίτησε στο Colegio de San Bartolomé, ενώ, στη συνέχεια, στην Universidad Javeriana, όπου και έλαβε το δίπλωμά του ως δικηγόρος. Διετέλεσε λογιστής εντός του Ελεγκτικού Συνεδρίου, καθώς και φορολογικός πράκτορας της Αυτού Εξοχότητας εντός της Real Audiencia της Σάντα Φε. Παντρεύθηκε την Μαριάνα Ορτέγα, κουνιάδα του προάγγελου της ανεξαρτησίας της Κολομβίας, Αντόνιο Ναρίνιο.
Φυλακίστηκε, δίχως προηγουμένως να έχει δικαστεί, καθώς υπερασπίστηκε τον Ναρίνιο στις 2 Αυγούστου 1795. Απεβίωσε στις 9 Μαΐου 1804 όντας φυλακισμένος στην Καρταχένα δε Ίνδιας, έπειτα από διάστημα εννέα ετών υπό κράτηση.
Παραπομπές
Κατηγορία:Κολομβιανοί δικηγόροι
TV 100
Η TV 100 είναι ελληνικός δημοτικός τηλεοπτικός σταθμός περιφερειακής εμβέλειας με έδρα την Θεσσαλονίκη. Εξέπεμψε για πρώτη φορά στις 31 Δεκεμβρίου 1988 και αποτελεί έναν από τους σημαντικούς περιφερειακούς σταθμούς, και τον πρώτο χρονολογικά και μακροβιότερο μη κρατικό σταθμό εν λειτουργία στην Ελλάδα, εκπέμποντας πρόγραμμα, πριν το επίσημο ξεκίνημα της ιδιωτικής τηλεόρασης, του Mega Channel και του ΑΝΤ1, που έγιναν έναν χρόνο αργότερα.
Ιστορικό πλαίσιο
Η Δημοτική Τηλεόραση Θεσσαλονίκης (TV 100), βγήκε στον αέρα σε μια εποχή αλλαγών για το ραδιοτηλεοπτικό σκηνικό της Ελλάδας, την εποχή που η κυβέρνηση του Τζαννή Τζαννετάκη ψήφισε τη νομιμοποίηση της ιδιωτικής ραδιοτηλεόρασης, βάζοντας τέλος στο κρατικό μονοπώλιο που υπήρχε εκείνη την εποχή στην ενημέρωση. Ένα χρόνο πριν την πρώτη εκπομπή του σταθμού, πραγματοποιήθηκε η συγχώνευση της ΕΡΤ1 και της ΕΡΤ2 σε έναν ενιαίο φορέα (ΕΡΤ Α.Ε.), ο οποίος θα λειτουργούσε ως νομικό πρόσωπο ιδιωτικού δικαίου. Ακολούθησε η ίδρυση του Ινστιτούτου Ραδιοτηλεοπτικών Μέσων (ΙΟΜ) και της Εταιρείας Παραγωγής και Εμπορίας Εκπομπών και Προγραμμάτων Τηλεόρασης, ενώ, έναν χρόνο αργότερα το 1989 ιδρύθηκε το Εθνικό Συμβούλιο Ραδιοτηλεόρασης (ΕΣΡ).